**Μέτρα Ασφαλείας κατά την διάρκεια του θερινού camp**

**του Ιδρύματος Ευγενίδου**

* Προσέλευση όλων των συμμετεχόντων 15’ πριν την έναρξη του προγράμματος.
* Θερμομέτρηση όλων των συμμετεχόντων κατά την είσοδό τους στο Ίδρυμα.
* Τα παιδιά θα παραλαμβάνονται στην είσοδο, θα θερμομετρούνται, θα καταγράφονται και θα οδηγούνται στον εξωτερικό χώρο που θα γίνεται το εργαστήριο.
* Οι γονείς κατά την είσοδο/έξοδο θα κρατούν αποστάσεις και δεν θα γίνεται συνωστισμός στην πόρτα.
* Δεν επιτρέπεται η αναιτιολόγητη είσοδος των γονέων στους χώρους διεξαγωγής του προγράμματος.
* Η αποχώρηση των συμμετεχόντων θα γίνεται τμηματικά και χωρίς καθυστερήσεις.
* Απαγορεύονται οι αγκαλιές και χειραψίες.
* Σε περίπτωση εμφάνισης ακόμα και ήπιων συμπτωμάτων λοίμωξης του αναπνευστικού (βήχας, καταρροή, πυρετός, πονόλαιμος), το παιδί δεν θα γίνεται δεκτό στο πρόγραμμα, ώστε να μειώνεται η έκθεση των παιδιών σε σταγονίδια από βήχα ή φτέρνισμα.
* Δεν επιτρέπονται οι άσκοπες μετακινήσεις των παιδιών σε άλλες αίθουσες/χώρους, παρά μόνο με συνοδεία των υπεύθυνων.
* Οι συμμετέχοντες δεν θα πρέπει να πιάνουν μάτια, μύτη ή στόμα καθ’ όλη την διάρκεια του προγράμματος.
* Κάθε συμμετέχων θα έχει το δικό του ατομικό κιτ γραφικής ύλης, ατομικά εξαρτήματα και iPad.
* Στο τέλος κάθε ημέρας θα πραγματοποιείται απολύμανση του iPad.
* Δεν επιτρέπεται η ανταλλαγή υλικών μεταξύ των παιδιών (μόνο με τον υπεύθυνο εισηγητή).
* Θα υπάρχει αντισηπτικό για κάθε έναν συμμετέχοντα.
* Θα υπάρχει απόσταση τουλάχιστον 1,5 μέτρου ανάμεσα στα παιδιά και τα τραπέζια θα είναι με κοινό προσανατολισμό.
* Η επίσκεψη στο W.C. θα περιλαμβάνει σχολαστικό πλύσιμο των χεριών και σκούπισμα σε χειροπετσέτα και αντισηπτικό (με συνοδεία υπευθύνου).
* Η χρήση μάσκας είναι προαιρετική για τα παιδιά και τον υπεύθυνο.
* Το κάθε παιδί θα πρέπει να έχει το δικό του ατομικό παγούρι με νερό.
* Θα πραγματοποιείται καθαρισμός και απολύμανση των τραπεζιών/επιφανειών και υλικών πριν και μετά από κάθε πρόγραμμα, με χρήση ειδικών απολυμαντικών.
* Το Ίδρυμα Ευγενίδου έχει ορίσει υπεύθυνο διαχείρισης ύποπτων κρουσμάτων COVID-19 και αναπληρωτή του.